[{"text_idx": "#000004", "text": "Hiljutisest statistikast selgus, et CD-plaatide mu\u0308u\u0308k kasvas esimest korda 17 aasta jooksul. Terminali plaadipoe juht Sander Varusk to\u0303des, et see uudis teda ei u\u0308llata ja tegelikult vo\u0303is seda na\u0308ha tulemas. CD-plaate on enda jaoks uusavastamas just digi ja voogedastuse peal u\u0308les kasvanud po\u0303lvkond, kelle jaoks on see formaat midagi retrot."}, {"text_idx": "#000005", "text": "\"Plaadimu\u0308u\u0308k on kasvanud umbes 15 aastat, aga see on vinu\u0308u\u0308lide mu\u0308u\u0308k, mis on kogu aeg kasvanud. Vinu\u0308u\u0308lid on need, mis on lipulaev fu\u0308u\u0308silise muusikakandja taasto\u0303usus. Aga nu\u0308u\u0308d siis CD \u2013 tegelikult see mind ei u\u0308llata,\" to\u0303des Varusk \"Terevisioonis\"."}, {"text_idx": "#000006", "text": "Ta ma\u0308rkis, et on plaadipoes kohapeal olles viimasel ajal ma\u0308rganud toredat tendentsi, et CD-plaatide tagasitulekuga on plaadipoodi hakanud tulema ka nooremaid ostjaid."}, {"text_idx": "#000007", "text": "\"Olen na\u0308inud, et teismelised tulevad ja leiavad Tyler, the Creatori CD, mitte ainult vinu\u0308u\u0308li. Nu\u0308u\u0308d, kui see uudis tuli, siis ma mo\u0303tlesin, et tegelikult see oli tulemas.\""}, {"text_idx": "#000008", "text": "Varusk kinnitas, et CD on noorte jaoks kindlasti retro, sest nad on kasvanud u\u0308les digitaalse voogedastuse peal."}, {"text_idx": "#000009", "text": "\"Me oleme juba hetkes, kus on kasvanud peale po\u0303lvkond, kes on millenniumi kandis su\u0308ndinud ja nende jaoks on CD midagi sellist, mida nad heal juhul na\u0308evad vanemate autos vo\u0303i riiulis.\""}, {"text_idx": "#000010", "text": "Digitaalne voogedastus on mugav ja eelmainitud generatsioonile ta\u0308iesti enesestmo\u0303istetav, lisas ta. \"Aga nad on hakanud CD-d avastama. Ma na\u0308en seda. Noored ostavad ko\u0303ike metal'ist hiphopini."}, {"text_idx": "#000011", "text": "Aga nende noorte jaoks pole see niivo\u0303rd taasavastamine, kuivo\u0303rd uusavastamine. \"CD-l on endiselt eeliseid tavalise digitaalse voogedastuse, nt Spotify ees.\""}, {"text_idx": "#000012", "text": "Kui USA ja U\u0308hendkuningriigi mu\u0308u\u0308giedetabelites vedasid CD-plaatide mu\u0308u\u0308ki rohkem Adele ja Taylor Swift, siis Eestis olid aastalo\u0303pu kaks suurt hitti Adele ja ABBA. \"Nemad olid ka po\u0303hjus, miks ka vinu\u0308u\u0308litehased ja\u0308id natuke ja\u0308nni.\""}, {"text_idx": "#000013", "text": "Ra\u0308a\u0308kides sellest, kas CD-plaatide populaarsuse kasvuga hakkab nu\u0308u\u0308d kasvama ka CD-ma\u0308ngijate mu\u0308u\u0308k, ma\u0308rkis Varusk, et tegelikult on paljudel seadmetel veel CD ma\u0308ngimiseks pilu olemas."}, {"text_idx": "#000014", "text": "\"Noorte seas vo\u0303ib see olla ka pool naljaga retrova\u0308rk ja\u0308lle osta omale Walkman. Need vo\u0303ivad minna korraks populaarseks. Aga vaevalt, et noored hakkavad ostma omale suurt keskust helivo\u0303imendi, CD-ma\u0308ngija ja ko\u0303laritega. Kes teab, mo\u0303ned vo\u0303ib-olla ostavad kindlasti.\""}, {"text_idx": "#000015", "text": "Ta lisas, et CD on nii universaalne, et tegelikult vo\u0303ib selle panna ka DVD-ma\u0308ngijasse vo\u0303i Playstationisse."}, {"text_idx": "#000016", "text": "Kassettidest ra\u0308a\u0308kides to\u0303des Varusk, et need kadusid vahepeal ta\u0308iesti a\u0308ra. \"Kuigi vinu\u0308u\u0308lid olid 90ndatel ja 00ndatel ta\u0308ielikus mo\u0303o\u0303nas, ei kadunud nad kunagi ta\u0308iesti a\u0308ra ja tulid tagasi. Aga kassetid olid selline asi, et va\u0308ga tore, kui keegi tuleb ku\u0308sima, keegi ostab, sest neid toodetakse uuesti. Ka vanu asju pannakse uuesti kassetile.\""}, {"text_idx": "#000017", "text": "Samas usub ta, et kassett ei tule kunagi to\u0303eliselt tagasi. \"Sellel ei ole ainsana eelist formaadina. Ta on lihtsalt nunnu.\""}, {"text_idx": "#000018", "text": "U\u0308hes vinu\u0308u\u0308limu\u0308u\u0308gi kasvuga on taas to\u0303usnud ka iseseisvad plaadipoed, nagu Terminal. \"Neid on Eestisse juurde tulnud, osad tegelevad ku\u0308ll ainult teise ringi asjadega, aga ikkagi.\""}, {"text_idx": "#000019", "text": "Kaubanduskeskustes on tipus u\u0308hed, taolistes iseseisvates plaadipoodides teised asjad."}, {"text_idx": "#000020", "text": "\"Kui me jagame neid suuri tegijaid va\u0308lismaa mo\u0303istes \u2013 ABBA jt la\u0308hevad nagunii \u2013 siis Eesti asjad on erinevad. Kaubanduskeskustes, Apollodes jt suurtes kohtades la\u0308hevad suured CD mu\u0308u\u0308jad, aga meil la\u0308hevad just iseseisvate plaadifirmade asjad ka, nagu Rita Rey.\""}, {"text_idx": "#000021", "text": "See na\u0308itab, et tarbijad on erinevad, erinevused tulevad ma\u0308ngu ka siis, kui vo\u0303rrelda plaadimu\u0308u\u0308ki sellega, mis toimub nn digitopis."}, {"text_idx": "#000022", "text": "Varusk ei leia, et Spotify ja teised voogedastusplatvormid oleksid fu\u0308u\u0308silistele helikandjatele otseselt konkurendid."}, {"text_idx": "#000025", "text": "Aimar Ventsel: vinu\u0308u\u0308lplaadid ja nende tulevik"}, {"text_idx": "#000026", "text": "CD-plaatide mu\u0308u\u0308k kasvas esimest korda 17 aasta jooksul"}, {"text_idx": "#000027", "text": "ABBA viis vinu\u0308u\u0308lplaatide mu\u0308u\u0308gi 30 aasta ko\u0303rgeimale tasemele"}, {"text_idx": "#000029", "text": "Laura Kalle: teater ei peaks ainult paitama"}, {"text_idx": "#000032", "text": "Reopalu kalmistul restaureeriti rikutud hauata\u0308hised"}, {"text_idx": "#000035", "text": "Villemdrillem avaldas uue loo \"Kannatust\""}, {"text_idx": "#000036", "text": "Laanes: inimo\u0303igused ja demokraatia on po\u0303himo\u0303tted, mille ja\u0308rgi minevikku hinnata"}, {"text_idx": "#000037", "text": "Leis ja Margiiela avaldas uue loo \"Ka\u0308gistamishaare\""}, {"text_idx": "#000038", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000041", "text": "Suri Dumbledore'i kehastanud na\u0308itleja Michael Gambon"}, {"text_idx": "#000042", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000045", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000049", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000050", "text": "Haapsalu kultuurikeskuses avati na\u0308itus aulidest"}, {"text_idx": "#000051", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000052", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000054", "text": "Edetabel. Aasta parimad albumid 2022"}, {"text_idx": "#000055", "text": "Aasta parimad albumid 2022. Isiklikud edetabelid"}, {"text_idx": "#000056", "text": "U\u0308levaade. Aasta parimad lood 2022"}, {"text_idx": "#000060", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]